ຮອງລັດຖະມົນຕີຕ່າງປະເທດສະຫະລັດ ຈະໄປຢ້ຽມຢາມ ສປປ ລາວ
ທ່ານນາງ Maria Otero ຮັບຜິດຊອບ ​ຝ່າຍຄວາມ​ໝັ້ນຄົງ​ຂອງ​ພົນລະ​ເຮືອນ ປະຊາທິປະ​ໄຕ ແລະສິດທິ​ມະນຸດ ຈະ​ໄປ​ຢ້ຽມຢາມ ລາວ ວັນທີ 7 ແລະ 8 ມີຖຸນານີ້.
ທ່ານນາງ Maria Otero ຮອງລັດຖະມົນຕີ ຕ່າງປະເທດສະຫະລັດ ຮັບຜິດຊອບຝ່າຍ ຄວາມໝັ້ນຄົງຂອງພົນລະເຮືອນ ປະຊາທິ ປະໄຕ ແລະສິດທິມະນຸດ ຈະໄປຢ້ຽມຢາມ ສປປ ລາວ ໃນວັນທີ 7 ແລະ 8 ມີຖຸນາ ມື້ອື່ນແລະມື້ຮືນີ້ ຊຶ່ງຢູ່ທີ່ນັ້ນ ທ່ານນາງຈະ ທໍາການສົນທະນາຫາລືກັບບັນດາເຈົ້າໜ້າ ທີ່ອະວຸໂສຂອງລັດຖະບານລາວກ່ຽວກັບ ເລື້ອງຕ່າງໆ ເຊ່ນບັນຫາລະເບີດບໍ່ທັນ ແຕກ ເລື້ອງສາຍພົວພັນສອງຝ່າຍສະຫະ ລັດ-ລາວ ເລື້ອງສັງຄົມພົນລະເຮືອນ ສິດ ທິມະນຸດ ການພັດທະນາທີ່ຍືນຍົງ ແລະ ບັນຫາອື່ນໆກ່ຽວກັບຂົງເຂດ ທ່ານນາງ Otero ຈະເປັນເຈົ້າໜ້າທີ່ກະຊວງຕ່າງປະ ເທດສະຫະລັດ ລະດັບສູງທີ່ສຸດ ທີ່ໄປຢ້ຽມຢາມ ລາວ ໃນຮອບ 7 ປີ ຫລັງຈາກນັ້ນ ທ່ານນາງຮອງລັດຖະມົນຕີ ຈະອອກເດີນທາງຕໍ່ໄປຍັງປະເທດໄທ ໃນວັນທີ 9 ເພື່ອເຄື່ອນໄຫວຢ້ຽມຢາມ ຈົນເຖິງວັນທີ 12